Jānis Volkolākovs

Jānis Volkolākovs (dzimis , miris ) bija latviešu sirds ķirurgs. Rīgas Medicīnas institūta (tagad Rīgas Stradiņa universitātes) profesors, Vispārīgās, sirds un asinsvadu ķirurģijas katedras vadītājs (1965—1995), Latvijas Zinātņu akadēmijas (LZA) īstenais loceklis.In memoriam: sirds ķirurģijas profesors Jānis VOLKOLĀKOVS

Stradiņa slimnīcas Sirds ķirurģijas centra izveidotājs un vadītājs (1969—1998), veicis pirmās operācijas mākslīgajā asinsritē gan iegūtu, gan iedzimtu sirdskaišu pacientiem.

 Dzīvesgājums 
Dzimis 1931. gada 28. aprīlī Rīgā Centrālcietuma apsarga Vasilija Volkolākova un viņa sievas Teklas ģimenē. Mācījās Rīgas pilsētas 15. pamatskolā, tad Rīgas 1. vidusskolā.
1950. gadā uzsāka studijas Rīgas Medicīnas institūtā (RMI), pēc ārsta diploma iegūšanas viņu paturēja RMI klīniskajā ordinatūrā, 1958. gadā kļuva par Ludzas rajona slimnīcas ķirurģijas nodaļas vadītāju. Iestājās RMI aspirantūrā, strādāja Rīgas 1. bērnu slimnīcā un Rīgas pilsētas 2. slimnīcā. 1968. gadā aizstāvēja medicīnas zinātņu doktora disertāciju par iedzimto sirdskaišu ķirurģiju. 1969. gadā kļuva par jaundibinātā Latvijas Sirds un asinsvadu ķirurģijas centra vadītāju.
1998. gadā pensionējās, turpinot strādāt kā Latvijas Sirds un asinsvadu ķirurģijas centra konsultants.Čīfs. Profesors Jānis Volkolākovs. Rīga: Medicīnas apgāds, 2010
Miris 2020. gada 20. decembrī Rīgā.

 Apbalvojumi 
 PSRS Valsts prēmija (1973)
 Triju Zvaigžņu ordenis, 4. šķira (1998)
 LZA Paula Stradiņa balva (2002)
 RSU Gada balva par mūža ieguldījumu

 Atsauces 

Kategorija:1931. gadā dzimušie
Kategorija:2020. gadā mirušie
Kategorija:Latvijas mediķi
Kategorija:Rīgā dzimušie
Kategorija:Rīgas Medicīnas institūta absolventi
Kategorija:Rīgas Stradiņa universitātes darbinieki
Kategorija:Rīgas Valsts 1. ģimnāzijas absolventi
Kategorija:Triju Zvaigžņu ordeņa virsnieki
Kategorija:PSRS Valsts prēmijas laureāti